एयरपोर्ट से टेक ऑफ के बाद मौसम हुआ खराब; 31 मिनट बाद भारतीय सीमा में लौटा
पंजाब के अमृतसर एयरपोर्ट से उड़ान भरने के बाद इंडिगो की फ्लाइट संख्या 6E645 पाकिस्तान एयर स्पेस में पहुंच गई। तकरीबन 31 मिनट तक यह उड़ान पाकिस्तानी एयर-स्पेस में रही और फिर सुरक्षित भारतीय एयर-स्पेस में लौट गई। Indigo Flight Pakistan Airspace; Amritsar To Ahmadabad | Lahore Gujranwala
पंजाब के अमृतसर एयरपोर्ट से उड़ान भरने के बाद इंडिगो की फ्लाइट संख्या 6E645 पाकिस्तान एयर स्पेस में पहुंच गई। तकरीबन 31 मिनट तक यह उड़ान पाकिस्तानी एयर-स्पेस में रही और फिर सुरक्षित भारतीय एयर-स्पेस में लौट गई। खराब मौसम के चलते ऐसा हुआ और इंटरनेशनल नियमों के कारण पाकिस्तान को स्पेस देनी पड़ी।
मिली जानकारी के अनुसार इंडिगो की फ्लाइट ने शनिवार रात 8.01 मिनट पर भारतीय समय के अनुसार अमृतसर एयरपोर्ट से अहमदाबाद के लिए उड़ी थी। लेकिन चंद मिनटों में ही मौसम खराब हो गया। हवा के साथ उड़ान को पाकिस्तान एयर स्पेस में जाना पड़ा। पाकिस्तान नागरिक उड्‌डयन अथॉरिटी के अनुसार यह फ्लाइट लाहौर के पास पाकिस्तान में भटक गई और गुजरांवाला तक चली गई।
पाकिस्तान फ्लाइट रडार के अनुसार, इंडिगो विमान 454 knots की गति के साथ लाहौर के उत्तर में लगभग 8 बजे (भारतीय समय अनुसार) प्रवेश किया और रात 8:31 (भारतीय समय अनुसार) बजे भारत लौटा।
4 साल से पाक स्पेस नहीं हो रहा प्रयोग
चार साल पहले पाकिस्तान ने अपना एयर स्पेस भारतीय विमानों के लिए बंद कर दिया था। तब से लेकर अभी तक भारत पाकिस्तान एयर स्पेस का प्रयोग नहीं करता है। लेकिन इस स्थिति में पाकिस्तान को अपना एयर स्पेस देना पड़ा। यह स्थिति सामान्य नहीं थी। खराब मौसम की स्थिति में "अंतरराष्ट्रीय नियमों के अनुसार कोई भी देश अपना एयर स्पेस देने से मना नहीं कर सकता।